K6psu maja lähedalt  läheb mööda (vist praeguse seisuga veel) Eesti parim rulluisurada: Saku -> Kasemetsa -> Kiisa. Astu ainult väravast välja, jaluta pisut, pane uisk alla, ja 7 km ühtlast, enamasti siledat ja laia rada on sinu päralt. Sellele vaatamata suutis k6ps oma praeguse elutempo juures käesoleval hooajal ainult 4 (neli) korda rulluisutamas käia enne Tartu Rulluisumaratoni. Esimene neist neljast oli 1. aprillil ning lõppes algavas lumesajus. Seega läks k6ps Tartu Rulluisumaratonile peamiselt selleks, et lihtsalt  kohal olla ja mitte üht aastat vahele jätta. Lisaks suutis k6ps juba TEIST AASTAT JÄRJEST astuda selle reha otsa, et magada maha esimene registreerumisvoor ning siis maksta rohkem ja saada stardikoht tagumises otsas.